google/wiki40b huggingface dataset:
Austin Stevens

Biografi

Han ble interessert i slanger i en alder av tolv år. Han startet å samle på dem, og fikk tilslutt en utrolig stor samling. 
Austin Stevens var også med i den sørafrikanske hæren under krigen i Angola. Der ble han bitt av en puffadder, når han prøvde å fjerne slanger fra slagmarken. Han måtte til sykehus, som var langt unna. Austin Stevens var i koma i 5 dager. Legene gjorde alt de kunne, og de skar bort litt kjøtt på hans høyre pekefinger.
Etter krigen dro Austin fra hæren og jobbet i Transvaal Snake Park. Der var han i seks år, og der ble han trent og ble en fullt kvalifisert herpetolog. Der ble han også veldig interessert i å lage film.
Nå lager Austin Stevens dokumentarprogrammer om slanger. Han har også skrevet en bok: Snakes in my bed. Når han ikke reiser jorda rundt for å fotografere slanger, bor han i Namibia. Han har også skrevet boken " The Last Snakeman". Han er nå gift med Amy Stevens.

Guinness rekordbok

Austin Stevens kom Guinness rekordbok for å ha sittet i et rom i 107 dager med 36 av Afrikas giftigste slanger. På den 96. dagen ble han bitt, men han fikk behandling og han satt da i 107 dager.
Parades (Efterklang-album)

Parades er det andre albumet til det danske elektronika/post-rock bandet Efterklang. Det ble gitt ut på Leaf Label 15. oktober 2007.
Albumet har høstet mye bra kritikk fra store utenlandske aviser/blader som The Independent, The New York Times, Pitchfork og The Guardian.
Liv forlag

Liv forlag er et norsk bokforlag. Det utgir både fag- og skjønnlitteratur.
Forlaget har kontor i Larvik. Det ble etablert i 2010 i samarbeid med nettsiden Litteraturivestfold.no. Per desember 2012 har forlaget utgitt 30 titler, innen sjangrene fakta, poesi, barn og ungdom, historiske romaner, kriminal og tegneseriealbum.
Over halvparten av forfatterne er debutanter, men det er også mer etablerte forfattere i stallen, blant annet Lillian Wirak Skow, Jørn Lier Horst, Marion Lund, Steinar Høiback, Tor Halstvedt, Finn Wellberg, Liv Hege Refsdal og Myriam Halden Bjerkli. Sistnevnte er også forlagsredaktør i Liv forlag.
Høsten 2011 kom boken VestfoldLiv 2011 etter en skrivekonkurranse arrangert i samarbeid med Litteraturivestfold.no. Her er 54 forfattere fra Vestfold representert, deriblant Ingvar Ambjørnsen, Margaret Skjelbred, Lillian Wirak Skow og Thomas J.R. Marthinsen. Forlaget og nettsiden arrangerer også en årlig krimnovellekonkurranse, som resulterer i novellesamlingen «Årets krim» der fem debutanter blir utgitt sammen med flere av Norges etablerte krimforfattere.
Os Idrettslag

Historikk

Idrettslaget ble stiftet 15. januar 1899 som Fensal Idrettslag. 20. januar 1901 fusjonerte klubben med Idrettslaget Nor (stiftet 22. januar 1899) og beholdt den nye klubbens navn. Nøren Idrætslag (stiftet 8. februar 1913) ble senere innlemmet i klubben.
På årsmøtet den 15. desember 1946 ble det foretatt navneforandring til Os Idrettslag. Seks år senere ble Narjord Idrettslag (stiftet 23. januar 1927) innlemmet i klubben.

Fotball

Fotballgruppen er drevet i samarbeid med Nansen Idrettslag.

Kvinner

A-laget i fotball for kvinner rykket opp til det nest øverste nivået etter 1990-sesongen, og spilte der fra 1991 til de rykket ned igjen etter 1998-sesongen.
Diggnation

Diggnation var en ukentlig video- og lyd-podkast som tok for seg ukens toppnyheter på nyhetssiden digg.com. Programmet ble produsert av Revision3 og ledet av digg.com-grunnleggeren Kevin Rose og Alex Albrecht, også kjent for podkasten The Totally Rad Show. Diggnation hadde rundt 250 000 visninger ukentlig. Første episode ble lagt ut 1. juli 2005 og podkasten ble offisielt avsluttet med et liveshow den 18. januar 2012.
Strandmjelt

Utbredelse

Strandmjelt vokser på tørr, kalkholdig grunn nær kysten. Den er utbredt i Danmark på øyene, dvs Sjælland, Fyn, Lolland, Falster, Møn, Langeland og de mindre øyene rundt stredene. Den finnes på østlige Jylland, men ikke på Bornholm.
I Sverige er den lokal på Gotland, og i Norge er den observert tidvis i Østfold. Den er svært sjelden i Norge.
Heliosfærisk strømningssjikt

Det heliosfæriske strømningssjiktet (engelsk: heliospheric current sheet, HCS) er overflaten i solsystemet hvor polariteten til solens magnetfelt endres fra nord til sør. Feltet strekker seg gjennom solens ekvatorialplan i heliosfæren. Formen på strømningssjiktet kommer av påvirkningen fra solens roterende magnetfelt på plasmaen i det interplanetariske materiet (solvind). En liten elektrisk strøm på ca. 10⁻¹⁰ A/m² strømmer innenfor sjiktet. Tykkelsen på sjiktet er omtrent 10 000 km.
En handlevogn til begjær

Handling

To arbeidsledige fra helt forskjellige verdener, Pierre og Marie, møtes på et supermarked. Pierre har hatt en godt betalt lederjobb, mens Marie er en husmor fra arbeiderklassen som bare har hatt strøjobber. Mens de slår ihjel tiden utvikler de et tett vennskap, som ender med forelskelse. Til slutt går de likevel hver til sitt.
Tamgås

Domestisering

Gjess regnes å ha blitt domestisert for omkring 5 000 år siden, og det har trolig vært tamgjess i Norden i cirka 4 000 år. Tamgåsa kan ligne viltformen i utfarging, men den kan også anta helt andre mønstre og farger, for eksempel bli helt hvit. Hos tamformer av svanegås er det vanlig at hannene utvikler en karakteristisk panneknøl, som ikke finnes hos viltformen.
Tamgjess varierer mye i størrelse, men er generelt mye større enn en viltformen. Flere raser blir mer enn 10 kg tunge. I så måte regnes emdenergås (A. a. domesticus) som verdens største tamgåsrase. Gassen blir cirka 11–14 kg tung, og gåsa cirka 9–11 kg.

Tamgjess i Norge

I norsk fjærfeavl er gåserasen italienergås (også kalt hvit italiensk gås) mest populær til kjøttproduksjon i dag, men det er også, eller har vært, en viss produksjon av hvit kinesisk knølgås (hvit svanegås), amerikansk gås (gul amerikansk gås), dansk landgås, emdenergås, toulousergås og ølandsgås, i tillegg til de to norske gåserasene hvit norsk gås og smålensgås.
Hvit norsk gås (også kalt østlandsgås) var tidligere en populær norsk gåserase, men den er nå svært utsatt. Rasen er kjent fra cirka 1927, men kan være eldre enn dette. Man mener at hvit pommersk gås og emdenergås kan være hovedrasene, men at både toulousergås (også kalt toulousgås) og italienergås er innblandet. Rasen tapte etter hvert popularitet og på 1980-tallet var den nærmest utdødd, da Karl Riskjell fra Klepp og Oddvar Nerby fra Trysil startet et samarbeide. Riskjell kjøpte rugeegg fra Nerby. Da Nerby senere døde overtok Riskjell Nerbys bestand av avlsfugler. I et samarbeide med Landbrukshøyskolen på Ås krysset Riskjell egen besetning med landbruksskolens. Dagens bestand av hvit norsk gås, som er svært beskjeden, kan derfor hevdes å være etterkommere av dette avlsarbeidet.
Gassen blir cirka 9 kg tung, og gåsa cirka 8 kg.
Smålensgås er en annen norsk gåserase, som dessuten er synonym med den gamle norske landgåsa. I eldre litteratur kalles den også for norsk gås og norsk flekket gås. Standardisering av denne rasen ble gjennomført i Østfold på begynnelsen av 1900-tallet, der den gamle betegnelsen for fylket var Smaalenene. Derav rasenavnet. Smålensgåsa er hvit med store mørkere flekker. Den ligner på den svenske skånegåsa, men er mindre enn denne. Man kan derfor tenke seg at skånegås har vært sentral for den norske rasen, som nå regnes som svært truet av utryddelse.
Gassen blir cirka 6,5 kg tung, og gåsa cirka 5,5 kg.
Sørfjorden kapell

Eierforhold

Sørfjorden kapell er den eneste av de seks kirkene i Gildeskål som ikke tilhører Gildeskål kommune. Kapellet er privateid, og eies av gårdene i Sørfjorden.

Arkitektur

Byggverket er i tre og har 300 plasser.

Bedehuset fra 1927

Pastor Christian Havig-Gjelseth stilte seg i spissen for å få reist et bedehus på Sørnesset. Bedehuset ble tegnet av arkitekt Thomas Strandskogen, som hadde kontor i Oslo. Grunnstenen ble lagt ned i 1926, og arbeidet ble utført av byggmester K. Brattland fra Mo i Rana. «Bethania» bedehus ble innviet den 3. juli 1927, og det var Indremisjonen som stod for driften.

Ombygging til kapell

I 1955 var pastor Havig-Gjelseth på Amerika-reise. Der samlet han inn penger til å bygge om Bethania bedehus til kirke. Bygningen fikk kirketårn og kor, og i 1957 ble Sørfjorden kapell vigslet av biskop Wollert Krohn-Hansen.

Utsmykning

Kapellets altertavle er malt i 1898 av Arnoldus. Det er en kopi av et maleri av Hofman, og forestiller Maria fra Betania som tvetter Jesu føtter (jfr. Lukasevangeliet kap. 10). Prekestolen er tegnet av pastor Havig-Gjelseth, og sammen med altertavlen var den en av gavene han skjenket bedehuset ved innvielsen.
Trobadordikting

Trobadordikting er en gammeloksitansk skalde- og sangdikttradisjon som blomstret i sydfranske områder i høymiddelalderen (1100–1350), og som danner utgangspunktet for lignende tradisjoner i andre europeiske land, eksempelvis nordfransk trouvèredikting og tysk minnesang.

Etymologi

Det oksitanske ordet trobar betyr å finne opp, senere mer spesifikt i betydningen å skrive dikt og komponere sanger. I det oksitanske språkområdet ble mannlige utøvere av denne dikteformen kalt  trobador, de kvinnelige ble kalt trobairitz. Det nordfranske ordet som tilsvarer trobar er trover, og noe etter trobardiktningen blomstret en tilsvarende tradisjon i områdene nord for Loire som kalles trouvèredikting og som ble skrevet på languedoilsk språk.
I det nordfranske språkområdet ble trobador oversatt til troubadour og i Skandinavia til trubadur, der begrepet dels fikk et nytt innhold.

Forhistorie

Vilhelm IX av Akvitania (1071–1127) regnes som den eldste trobador det finnes bevarte verk av. Allerede i disse tidlige diktene fra slutten av 1000-tallet framstår trobadortekstene som språklig, formalt og innholdsmessig forbausende høyt utviklet, uten at det finnes bevarte forløpere i andre romanske språk. Det antas likevel at Vilhelm sto i en lang tradisjon. Eble II av Ventadorn skal ha vært Vilhelms forgjenger, men ingen ting av Eble er bevart.
Orderic Vitalis bemerker at Vilhelm komponerte sanger om sine erfaringer fra korstoget i 1101, noe som kan være den første samtidige referansen til trobadorenes lyrikk. Orderic gav også det som kan være den første beskrivelsen av en trobadors forestilling, et øyenvitnes beretning av en av Vilhelm IX's framføringer:
Picauensis uero dux … miserias captiuitatis suae … coram regibus et magnatis atque Christianis coetibus multotiens retulit rythmicis uersibus cum facetis modulationibus. (X.21)

Den Poitevinske hertug … hans lidelser i fangenskap … foran konger, fyrster og kristne forsamlinger, mange ganger
sunget med rytmiske vers og vittige vendinger
Helle Thorning-Schmidts første regjering

Politisk grunnlag

I lengre tid før folketingsvalget i 2011 viste meningsmålingene at den daværende opposisjonen bestående av Socialdemokraterne, Socialistisk Folkeparti, Radikale Venstre og Enhedslisten ville vinne regjeringsmakten etter et kommende valg, og i mediene var det lenge spekulasjoner om et tidlig valg i 2011. Først 26. august 2011 offentliggjorde imidlertid Lars Løkke Rasmussen utskrivelsen av folketingsvalget på et pressemøte ved Marienborg.
Den røde blokkens flertall ble mindre enn de fleste meningsmålingene hadde spådd, men var allikevel stort nok til å øke den røde blokkens mandattall i Folketinget med 8 mandater til 89. For å kunne danne regjering kreves det en politisk allianse med 90 mandater i ryggen; men rød blokk fikk 2 røde støtter valgt inn i Folketinget på Grønland. Den røde blokken fikk dermed et flertall med 92 mandater mot den blå blokkens 87.
Selv om regjeringssamarbeidet var spådd allerede i forkant av valget, var Socialistisk Folkeparti og Radikale Venstre uenige i flere sentrale økonomiske spørsmål, og danske kommentatorer beskrev arbeidet med å finne en felles regjeringsplattform som «en nervekrig». Regjeringens viktigste mål var å skape balanse i dansk økonomi, og den ville videreføre Lars Løkke Rasmussens reformprogram med nedskjæringer i etterlønn, og heving av pensjonsalder. Regjeringen hadde også som målsetting å få 135 000 flere ut i arbeid, og blant annet skape arbeidsplasser gjennom milliardinvesteringer i infrastruktur.
Bredleggsvannymfer

Utseende

Bredleggsvannymfer er de små øyenstikkerne, vanligvis mye mindre enn øyenstikkere og libeller. Men størrelsen varierer mellom de ulike artene. Leggene (tibia) er brede og ofte hvit, særlig hos hanner.
Alle de fire vingene er omtrent like av utseende og størrelse, klare uten fargeflekker eller mønster. Vingene foldes bakover kroppen under hvile. Vingemerket (pterostigma) er kort, ofte rombisk, og ikke dobbelt så langt som bredt. Vingespennet er mellom 40 og 70  millimeter.

Levevis

Bredleggsvannymfer er litt dårlige flygere og holder til i vegetasjonen ikke langt fra vannet der de hadde sine nymfestadier. 
Bredleggsvannymfer har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Rhyncosaurer

Bygning og levevis

Rhyncosaurene var uvanlig brebygde til diapsider å være med kraftige lemmer og kraftige nebb. Av utseende kan de ha minnet om en brebent gris. Tidlige former, som Mesosuchus og Howesia hadde en mer typisk krypdyrbygning med lang kropp og hale. De hadde også hodeskaller som liknet mer på tidlige diapsider som Younginia, bortsett fra det særegne nebbet og enkelte andre spesielle rhyncosaurtrekk.
Hos senere og mer spesialiserte slekter var hodeskallen kort, bred og trekantet. Hos mer avanserte former som Hyperodapedon var skallen bredere enn den var lang. Kjeveregionen var høy med plass for massive tyggemuskler, og den fremre delen av skallen var trukket ut i et papegøyeaktig nebb. Når rhyncosaurene lukket munnen, passet underkjeven inn i overkjeven som bladet på en foldekniv. De hadde brede tannplater langs kjevekantene og i ganen. Den sakseaktige kjeven tillot rhyncosaurene å kutte opp seigt plantemateriale, og tennene lot dem male dem opp.
Bakføttene var utstyrt med kraftige klør, trolig for å grave ved å sparke bakover med bakbeina. Sannsynligvis brukte rhyncosaurene føttene til å grave opp rotknoller, og de kraftige kjevene til å tygge dem.

Utbredelse

Som mange av dyregruppene i trias fantes rhyncosaurene over det meste av verden. Kontinentene var den gang samlet i superkontinentet Pangæa, og tillot de kortbygde planteeterne å spre seg til alle kontinenter. De var i sin tid svært vanlige dyr, men døde brått ut mot slutten av trias. Muligens var de avhengige av floraen preget av frøbregnen Dicrodium, som forsvant på denne tiden.
Ayahuasca

Ayahuasca (fra quechua-språk, uttales [ajaˈwaska]), også kalt yage, er en type te som brukes av sjamaner i Sør-Amerika for å gå inn i transe. Ayahuasca blir oppfattet som et medisinalt brygg, en urtete, bestående av to grunnkomponenter: dimetyltryptamin (DMT (n,n-DMT), et endogent hormon som i likhet med serotonin dannes naturlig i menneskekroppen gjennom metabolisme av aminosyren tryptofan), og monoaminoksydasehemmer (MAOI) som forhindrer nedbryting av DMT i fordøyelsen slik at det kan tas opp i blodbanen. Ettersom DMT er et endogent hormon, kan det passere blod-hjerne-barrieren uhindret. Psychotria viridis, også kalt Sjakrune, har et relativt høyt innhold av DMT i bladene, i tillegg til noen andre psykoaktive analoger, og er den vanligste DMT-kilden i Ayahuasca. En annen vanlig DMT-kilde er Mimosa hostilis. Monoaminoksydasehemmeren kommer normalt fra den psykoaktive planten banisteriopsis caapi. Banisteriopsis-planten vokser hovedsakelig i Amazonas.
Drikken som lages, er farmakologisk kompleks og blir brukt i sjamansk, folkemedisinsk, religiøs og åndelig helbredende praksis. Etno-biologer har listet 200-300 forskjellige planter som brukes av ayahuasca-sjamaner (kalt curanderos) i det spesielle urtebrygget, i tillegg til de nevnte urtene. Men i prinsippet kan en lage ayahuasca av å blande ren n,n-DMT uttrukket fra P. viridis med ren harmin uttrukket fra B. caapi. Det advares på det sterkeste mot å eksperimentere med harmin på egenhånd da feildosering kan gi hjerneødem, blødninger og dødsfall. DMT er ikke giftig og ikke aktivt ved oralt inntak uten MAOI, da det vil brytes ned før det kan gi effekt. 
Det er et åpent spørsmål om Ayahuasca bør forstås som et spesifikt sjamansk, medisinsk brygg, eller om ayahuasca bør forstås som en fullverdig medisinsk tradisjon holdt i hevd av den søramerikanske sivilisasjonen fra før den europeiske erobringen.
I tilknytning til Ayahuasca har det vokst frem et kirkesamfunn som er kjent som Santo Daime, oppkalt etter ayahuascabryggets «ånd» Daime. Santo Daime-kirken har utviklet seg i møtet mellom kristendommen i Sør-Amerika og tradisjonell religion og sjamanisme i Amazonas. Den psykoaktive drikken skal også ha blitt populær blant visse grupper turister, new Age-tilhengere og andre fra Vesten, som påstår at Ayahuasca gir religiøse opplevelser, kurativ virkning på psyken, og livsendrende innsikt. Rusen ledsages gjerne av brekninger.
Stoffene i drikken er ulovlige i Norge. De står oppført på Narkotikalisten.
20 bästa låtar

20 bästa låtar er en samleplate med Chips, utgitt i 1997.
Sykling under Middelhavslekene 1955

Sykling under Middelhavslekene 1955. Sykling var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det var første gangen som sykling var med på programmet i Middelhavslekene. Det ble konkurrert i to øvelser i landeveissykling, en individuell og en lagkonkurranse, kun for menn. Italia ble beste nasjon, de vant begge gullmedaljene.
Karl Felix av Savoia

Bakgrunn

Karl Felix var ellevte barn og femte sønn av Viktor Amadeus III av Sardinia og Maria Antonietta av Bourbon. Besteforeldrene på morsiden var Filip V av Spania og Elizabeth Farnese. Karl Felix var en yngre bror av  Karl Emmanuel IV av Sardinia og Viktor Emmanuel I av Sardinia. 
Han giftet seg  7. mars 1807 med Maria Kristina (17. januar 1779–11. mars 1849), prinsesse av Bourbon-De to Sicilier. Hun var datter til Ferdinand I av De to Sicilier og Marie Caroline av Østerrike.
Det var ikke forventet at Karl Felix noengang skulle overta tronen. Men Karl Emmanuel fikk ingen barn og abdiserte 4. juni 1802, og broren Viktor Emmanuel hadde kun fire døtre i live da han abdiserte  21. mars 1821.

Konge

Som nærmeste mannlige slektning, skulle Karl Felix overta tronen. Ettersom Karl Felix oppholdt seg i Modena på dette tidspunkt, innsatte Viktor Emanuel I midlertidig hans nevø Karl Albert som regent. Denne var beredt til konsesjoner overfor opprørerne, og ikraftsatte en liberal forfatning.
Da Karl Felix ankom hoffet få dager etter og overtok, slo han imidlertid inn på en reaksjonspolitikk. Han opphevet straks den liberale forfatning, og hersket strengt absolutistisk. En liten væpnet gruppe som ville beholde den liberale forfatning, ble den 8. april 1821 beseiret ved Novara av en østerriksk hær som Karl Felix hadde tilkalt. De ansvarlige ble stilt for retten og dømt. 
I 1824 ble Karl Felix etter Viktor Emmanuel Is død også hertug av Savoya. Han fortsatte å være en konservativ hersker. Slik gav han i 1825 et kongelig edikt som reserverte skrive- og leseundervisning til dem som var i besittelse av en formue på 1500 lire, og videre studier til dem som hadde en årsinntekt av samme størrelse. 
Med stor ressursbruk lot han restaurere abbediet Hautecombe, som var det tradisjonelle gravsted for det savoyiske dynasti. Dette sted var blitt sterkt skadet under den franske revolusjon. 
Karl Felix døde uten arvinger etter å ha regjert i ti år. Han ble etterfulgt av det eldste mannlige medlemmet av Huset Savoia, Karl Albert av Sardinia.
Simone Barone

Klubbkarriere

Barone debuterte på førstelaget til Parma 4. mai 1997, i en kamp mot Atalanta. Deretter spilte han for Padova i Serie C1 i 1998, Alzano Virescit i Serie B i 1999 og Chievo Verona i to år (2000 og 2001), før han gikk tilbake til Parma i 2002. I 2004 gikk han til Palermo for 5 millioner euro. 5. august 2006 gikk Simone til Torino for 2,7 millioner euro.

Landslagskarriere

Barone debuterte for Italia 18. februar 2004, da laget spilte uavgjort 2-2 mot Tsjekkia. Han var med i Italias tropp under VM 2006, og kom to ganger inn som innbytter på veien mot VM-troféet.
Bell Island (Newfoundland og Labrador)

Historie

De første som bosatte seg her var trolig fra den opphavelige den maritime-arkaiske-kulturen og/eller folk fra dorsetkulturen. Bell Island, i likhet med resten av øyene på Newfoundland ble trolig bosatt av beothukfolket på tiden da europeerne ankom Amerika.
De første europeiske innbyggere som slo seg ned på 1700-tallet forsøkte å leve av jordbruk og fiske, som ble eneste livsgrunnlag gjennom hele 1800-tallet.
Den første kjente bosetter var en engelskmann, Gregory Normore, i 1740.
Økonomien fikk et voldsomt oppsving på 1890-tallet da det ble igangsatt gruvedrift etter jernmalm nær landsbyen Wabana.
Wabana vokste og ble øyas største samfunn, og gruvene var en av de største produsentene av jernmalm nord i det nordøstre Nord-Amerika. Gruven strakk seg fra sjøbunnen i Conception Bay, og var en av de mest omfattende undersjøiske malmgruver i verden. 
Det meste av Bell Islands jernmalm ble skipet fra lastekaien til Sydney, Nova Scotia, hvor den ble smeltet i et stålverk. Stålverket i Sydney og gruvene i Bell Island var eiet av Dominion Steel and Coal Company (DOSCO), som en gang var en av de største private arbeidsgivere i Canada.

Stengning av malmgruven

Undergrunns-gruver er dyre å drive og gruvene på Bell Island var spesielt dyre i drift. På 1950-tallet ble noen av de største overflate-forekomster av jernmalm oppdaget i det nordøstre Quebec og den vestlige del av Labrador.  Etter at Quebec North Shore and Labrador Railway var blitt bygget kunne gruvene på Bell Island ikke lenger konkurrere.
South Park (sesong 2)

Dette er en oversikt over South Park-episoder i sesong 2:

Ike's Wee Wee

Dette er episode 17 av tv-serienSouth Park. Denne episoden tar opp temaer som omskjæring, adopsjon og narkotikamisbruk. I denne episoden får man vite at Ike Broflovski egentlig er adoptert og kommer fra Canada.
Når Mr. Mackey skal lære elevene om narkotika, sender han rundt en klump med marihuana, som forsvinner på mystisk vis. Dette fører til at han får sparken, og han begynner å drikke og går fort over på sterkere saker. Imens skal Kyle Broflovskis lillebror Ike bli omskåret. Guttene, som ikke vet hva en omskjæring er, tror de skal kappe av Ikes tissetass, og sender ham til Nebraska.

City on the Edge of Forever (Flashbacks)

Dette er episode 20 av tv-serien South Park. Denne episoden viser klipp fra tidligere episoder med en liten vri.

Handling

Skolebussen kræsjer og blir hengende halvveis utfor et stup. Barna tør ikke gå ut og snakker om ting som har skjedd tidligere, men noe er litt annerledes...

Summer Sucks

Dette er episode 21 av tv-serien South Park. I denne episoden kommer sommeren til South Park, men fyrverkeri har blitt forbudt.

Handling

Det er den uka i året hvor sommeren kommer til South Park, men på grunn av en ulykke i North Park er alt fyrverkeri forbudt unntatt "snakes". Dette ødelegger sommeren for guttene og også byens 4. juli-feiring. Siden alt annet fyrverkeri er forbudt, blir en enorm "snake" laget til feiringen. Uheldigvis lar den seg ikke stoppe etter å ha blitt tent, og raser gjennom USA og ødelegger alt på sin vei.
Hypomma cornutum

Utseende

Hypomma cornutum er en liten edderkopp, hunnen er mellom 2,2 og 2,9 millimeter lang, mens hannen er mellom 1,9 og 2,3 mm. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.